**Приложение № 9**

**към условия за кандидатстване по процедура № BG16M1OP002-3.027 „Мерки за подобряване на природозащитното състояние на птици-2“**

**ДЕТАЙЛЕН ОЦЕНИТЕЛЕН ЛИСТ**

1. **Критерии за оценка на административното съответствие и допустимостта**

|  |  |  |  |  |  |
| --- | --- | --- | --- | --- | --- |
| **№** | **Критерий** | **Източник на информация** | **Да** | **Не** | **НП** |
| 1. | Текстът на проектното предложение е на български език (на кирилица) с изключение на полета „Наименование на проектното предложение на английски език“, „Кратко описание на проектното предложение на английски език“ и „Пълно наименование на английски“ за кандидата и за партньора (когато е приложимо), които следва да са попълнени на английски език, и подлежащите на задължително попълване полета във формуляра за кандидатстване са попълнени съгласно *Указания за попълване в ИСУН 2020 на информация за проектни предложения по ОПОС 2014 – 2020 г*. | Източник на информация – ИСУН 2020, Формуляр за кандидатстване.  Принципни действия:  Извършва се проверка единствено дали полетата във формуляра са попълнени, без да се прави същинска оценка по отношение съответствие на съдържанието им с дадените указания. В случай че текстът на предложението не е на български език (с изключение на текстовете, за които се изисква информация на английски език), проектното предложение се отхвърля.  В случай че в т. 1 „Основни данни“ и в т. 8 „Индикатори“ кандидатът не е попълнил всички полета съгласно *Указания за попълване на формуляр за кандидатстване и подаване на проект по процедура „Мерки за подобряване на природозащитното състояние на птици-2“ чрез системата ИСУН 2020*, Оценителната комисия, на основание чл. 18, ал. 2 от ПМС 162/05.07.2016 г., ще изиска отстраняване на нередовностите само един път.  В случай че същите не бъдат отстранени в определения за това срок, проектното предложение ще бъде отхвърлено. |  |  |  |
| 2. | Кандидатът е представил всички документи, които се изискват за целите на кандидатстването, описани в Раздел 24 от условията за кандидатстване, като документите, за които е указано, са подписани и приложени във формата, посочен в същия раздел. | Източник на информация – ИСУН 2020, т. 12 от Формуляра за кандидатстване.  Принципни действия:  Извършва се проверка дали в т. 12 от ФК в ИСУН са прикачени всички документи, съгласно изискванията на раздел 24 от условията за кандидатстване.  В случай че кандидатът не е представил изискуемите документите, подписани и представени във формата, посочен в Раздел 24. от условията за кандидатстване, Оценителната комисия, на основание чл. 18, ал. 2 от ПМС № 162/05.07.2016 г., ще ги изиска допълнително само един път. В случай че същите не бъдат представени в определения за това срок, проектното предложение ще бъде отхвърлено.  Документът по т. 24.10 не се представя на етап кандидатстване, когато кандидатът не е собственик на имота/имотите, в които ще се изпълняват проектните дейности или тези имоти / дейностите по проекта ще бъдат определени на база анализи и предварителни проучвания в рамките на изпълнението на проекта (вж. принципни действия към критерий 16 от ОАСД).  Кандидатът следва да има предвид, че само в рамките на оценката за административно съответствие и допустимост може да представи посочените документи, т.е. периодът не е в рамките на общия срок от 3 месеца до приключване на оценката. |  |  |  |
| 3. | Кандидатът е допустим съгласно условията за кандидатстване. | Източник на информация – ИСУН 2020, т. 2 и прикачени доказателствени документи в т. 12 от Формуляр за кандидатстване.  Принципни действия:  Извършва се проверка на информацията в т. 2 от Формуляра за кандидатстване в ИСУН 2020 и на съответствието на приложените в т. 12 от ФК в ИСУН документи по т. 24.14, т. 24.15, 24.16 от условията за кандидатстване с изискванията и условията на Раздел 11. от условията за кандидатстване.  В случай че не е налично подобно съответствие, проектното предложение ще бъде отхвърлено. |  |  |  |
| 4. | В случай на партньорство, партньорът/ите са допустими съгласно условията за кандидатстване и правата и задълженията между страните са ясно уредени в писмено споразумение съгласно условията за кандидатстване. | Източник на информация – ИСУН 2020, т. 3 и прикачени доказателствени документи в т. 12 от Формуляра за кандидатстване.  Принципни действия:  Извършва се проверка на информацията в т. 3 от Формуляра за кандидатстване в ИСУН 2020 и на съответствието на приложените в т. 12 от ФК в ИСУН документи по т. 24.14, т. 24.15, 24.16 от условията за кандидатстване с изискванията и условията на Раздел 12. от условията за кандидатстване. Извършва се и проверка на съответствието на документа по т. 24.3 в т.12 от ФК с минималните изисквания на Раздел 12. от условията за кандидатстване.  В случай че партньорът не отговаря на изискванията и условията в Раздел 12. от условията за кандидатстване, проектното предложение се отхвърля.  В случай че представеното Споразумение не отговаря на минималните изисквания на раздел 12 от условията за кандидатстване, проектното предложение се отхвърля.  Неприложимо е само за случаите, при които няма партньор. |  |  |  |
| 5. | Проектното предложение на кандидата включва мерки само за един вид (*приложимо за проекти в изпълнение на план за действие за вид*) или мерки от един или повече планове (*приложимо за проекти в изпълнение на планове за управление на защитена зона за опазване на дивите птици*) | Източник на информация – ИСУН 2020, т. 7 от Формуляр за кандидатстване и поле Наименование на проекта в т. 1 от ФК.  Принципни действия:  В случай че проектното предложение на кандидата е в изпълнение на план за действие за вид и същото включва мерки за подобряване на природозащитното състояние **на повече от един вид защитени птици**, съгласно посочените в Приложение № 1, проектното предложение ще бъде отхвърлено. В случай че проектното предложение **не включва всички мерки** от Приложение № 1 за съответния вид, проектното предложение ще бъде отхвърлено.  В случай че проектното предложение на кандидат е в изпълнение на план/ове за управление на ЗЗ и същото **не включва всички мерки** от Приложение № 2 за съответния план/ съответните планове за управление на защитени зони, посочени в т. 1 от ФК в ИСУН, проектното предложение ще бъде отхвърлено.  В случай че кандидат е включил допълнителни мерки/ дейности извън обхвата на Приложение № 1/ Приложение № 2, проектното предложение ще бъде отхвърлено. |  |  |  |
| 6. | Исканата безвъзмездна финансова помощ не е за финансиране на разходи, които вече са финансирани със средства от ЕСИФ или чрез други инструменти на Европейския съюз, както и с други публични средства, различни от тези на кандидата и партньора/ите. | Източник на информация – ИСУН 2020, т. 12 от Формуляр за кандидатстване – справка по т.10 от Приложение № 4.1 (изискуем документ-декларация по т. 24.5. от условията за кандидатстване).  Принципни действия:  Извършва се преглед на проектите по приложената таблица-справка в т. 10 от документа.  В случай че при проверката на проектите, описани в справката, възникне съмнение за наличие на двойно финансиране, Оценителна комисия ще изиска писмени становища от компетентните ведомства, предоставящи финансовата подкрепа. В случай че се потвърди наличие на двойно финансиране за някои от дейностите или за всички дейности, проектното предложение ще бъде отхвърлено. |  |  |  |
| 7. | В проектното предложение са включени всички дейности съгл. изискванията на Раздел 13 от условията за кандидатстване. | Източник на информация – ИСУН 2020, т.7 от Формуляр за кандидатстване.  Принципни действия:  В случай че кандидатът не е включил в проектното си предложение всички мерки съгласно Приложение № 1/ Приложение № 2 и/или не е включил дейности по организация и управление и информация и комуникация, проектното предложение ще бъде отхвърлено. |  |  |  |
| 8. | Дейностите, включени в проектното предложение, за които се иска финансиране, са допустими съгласно Раздел 13 от условията за кандидатстване. | Източник на информация – ИСУН 2020, т.7 от Формуляр за кандидатстване.  Принципни действия:  Извършва се проверка на съответствието между посочените дейности в т. 7 от ФК в ИСУН и Приложение №1/Приложение № 2 към условията за кандидатстване – за основните дейности, и условията на раздел 13.2 от Насоките – за спомагателните дейности. В случай че посочените в проектното предложение основни дейности не съответстват на дейностите по Приложение № 1/Приложение № 2, съотв. спомагателните дейности не съответстват на указанията на раздел 13.2, проектното предложение ще бъде отхвърлено.  В случай че кандидат е включил в проектното си предложение дейности извън обхвата на Приложение № 1/ Приложение № 2, Оценителната комисия, на основание чл. 18, ал. 2 от ПМС 162/05.07.2016 г., ще изиска разяснения само един път. Ако не бъдат предоставени разяснения в посочения за това срок или разясненията не доказват, че тези дейности попадат в обхвата на мерките от Приложение № 1/ Приложение № 2, проектното предложение ще бъде отхвърлено.  В допълнение се извършва и проверка дали в т. 7 от ФК не са посочени дейности, които попадат в обхвата на раздел 13.6 от условията за кандидатстване. В този случай проектното предложение ще бъде отхвърлено. |  |  |  |
| 9. | Срокът за изпълнение на проектното предложение е съобразен с максималния срок, указан в Раздел 18 от условията за кандидатстване. | Източник на информация – т. 1 от Формуляр за кандидатстване, ИСУН 2020.  Принципни действия:  Извършва се проверка дали посоченият срок в поле „Срок на изпълнение“ на т. 1 от ФК в ИСУН съобразява максималния, посочен в условията за кандидатстване, съответно дали в графика за изпълнение на дейностите по т. 7 от ФК в ИСУН не е налична дейност, за която е предвиден срок за изпълнение, надвишаващ максимално допустимия по раздел 18 от условията за кандидатстване.  В случай че срокът за изпълнение на проектното предложение надхвърля 36 месеца, проектното предложение ще бъде отхвърлено. |  |  |  |
| 10. | Всички дейности по проекта, за които това е указано в раздел 14 от условията за кандидатстване, са остойностени въз основа на анализ. | Източник на информация – ИСУН 2020, т. 12 от Формуляр за кандидатстване (изискуем документ по т. 24.8 от условията за кандидатстване – „Анализ относно остойностяването на дейностите, включени в проектното предложение“).  Принципни действия:  Оценителната комисия извършва проверка дали в документа по т. 24.8 от условията за кандидатстване се съдържа информация за начина, по който са остойностени всички дейности от Приложение № 1/Приложение № 2 от условията за кандидатстване. Проверката се извършва и за спомагателни дейности, както и по отношение на дейностите по организация и управление на проекта и информация и комуникация, когато същите се изпълняват по чл. 55, ал. 1, т. 1 от ЗУСЕСИФ. В случай че за дадена дейност/дейности в документа по т. 24.8 от условията за кандидатстване липсва такава информация проектното предложение ще бъде отхвърлено.  В случай че за дадена дейност/дейности към документа по т. 24.8 от условията за кандидатстване не са представени оферти и др. документи посочени в раздел 14.7 от Насоките), Оценителната комисия, на основание чл. 18, ал. 2 от ПМС 162/05.07.2016 г., ще ги изиска допълнително само един път. В случай че същите не бъдат представени в определения за това срок, проектното предложение ще бъде отхвърлено. В случай че от представения анализ и приложените към него документи/линкове не се създава увереност в оценителната комисия, че предвидените дейности/съотв. количества и посочените разходи за тяхното осъществяване са аргументирани, необходими, съобразени с пазарните цени и индивидуалните нужди на проектното предложение, Оценителната комисия ще изиска от кандидата допълнителна пояснителна информация на основание чл. 19, ал. 5 от ПМС 162/05.07.2016 г. Ако такава не бъде представена, проектното предложение ще бъде отхвърлено. |  |  |  |
| 11. | Исканата безвъзмездната финансова помощ съответства на изискванията на Раздел 9 от насоките за кандидатстване, част „Условия за кандидатстване“, като тя се отнася само за допустими разходи. | Източник на информация – ИСУН 2020, Формуляр за кандидатстване – т. 5 Бюджет.  Принципни действия:  Оценителната комисия извършва проверка:  - дали максималният размер на БФП за проектното предложение не надхвърля сумата от финансовия ресурс, дефиниран за съответните мерки в Приложение № 1 или Приложение № 2, плюс предвидените разходи за спомагателни дейности и непреките разходи (съгласно процентните ограничения, посочени в раздел 14.3 от условията за кандидатстване), както и  - дали исканото БФП е само за допустими разходи.  В случай че исканата безвъзмездна финансова помощ за основните дейности на проектното предложение надвишава определения финансов ресурс за дейностите по Приложение № 1/Приложение № 2, Оценителната комисия може да коригира бюджета на проекта в рамките на оценката по критерий № 6 на етап ТФО съгл. чл. 19, ал. 7 от ПМС № 162/05.07.2016 г.  В случай че исканата безвъзмездна финансова помощ на проектното предложение надвишава определения финансов ресурс за дейностите по Приложение № 1/ Приложение № 2 сумарно с разходите за спомагателни дейности и непреките разходи, но стойността на основните дейности не превишава определения за тях бюджет в Приложение № 1/Приложение № 2, на етап ТФО Оценителната комисия ще коригира служебно бюджета на проектното предложение съгл. чл. 19, ал. 7 от ПМС № 162/05.07.2016 г. |  |  |  |
| 12. | Кандидатът има постоянни приходи и източници на финансиране, различни от донорски програми и финансиране по проекти. | Източник на информация – ИСУН 2020, т. 12 от Формуляр за кандидатстване – прикачени документи съгласно т. 24.18. от Раздел 24 от условията за кандидатстване  Принципни действия:  В случай че от представените документи съгласно изискванията на т. 24.18. от Раздел 24 от условията за кандидатстване не е видно, че има постоянни приходи и източници на финансиране, различни от донорски програми и финансиране на проекти, проектното предложение ще бъде отхвърлено.  Подобни документи могат да бъдат вкл. и копия от приходни касови ордери, извлечения от банкови сметки, от касова наличност и др., като няма ограничение по отношение на техния брой или периода, за който се отнасят. |  |  |  |
| 13. | Бюджетът на проектното предложение е попълнен съгласно изискванията и указанията, посочени в Раздел 14 от условията за кандидатстване. | Източник на информация – ИСУН 2020, Формуляр за кандидатстване, точка 5. Бюджет.  Принципни действия:  Оценителната комисия извършва проверка дали всички полета в т.5 от Формуляра за кандидатстване са попълнени съгласно изискванията и указанията, посочени в Раздел 14. от условията за кандидатстване и в т. 5 от Приложение № 8 към условията за кандидатстване.  В случай че бюджетът на проектното предложение не е попълнен съгласно изискванията и указанията, посочени в Раздел 14 от условията за кандидатстване и в т. 5 от Приложение № 8 към Насоките, и това не попада в някоя от хипотезите на чл. 19, ал. 7 от ПМС № 162/05.07.2016 г., проектното предложение ще бъде отхвърлено. |  |  |  |
| 14. | В проектното предложение са заложени индикаторите, съгласно Раздел 7 от условията за кандидатстване. | Източник на информация – ИСУН 2020, т. 8 и т. 12 от Формуляр за кандидатстване – документ по т. 24.11 към условията за кандидатстване – Приложение № 3 „Таблица - справка целеви видове/ местообитания“.  Принципни действия:  В случай че в т. 8 от Формуляра за кандидатстване не са включени всички индикатори и/ или заложената целева стойност на индикаторите не съответства на Приложение № 3 към условията за кандидатстване, и/ или не е посочен източника на информация за определяне на целевата стойност на индикатора или начина на неговото отчитане, Оценителната комисия, на основание чл. 18, ал. 2 от ПМС № 162/ 05.07.2016 г. ще изиска от кандидата да отстрани констатираната нередовност.  В случай че същата не бъде отстранена в определения за това срок, проектното предложение ще бъде отхвърлено.  В случай че Приложение № 3 не е попълнено съгласно изискванията, проектното предложение ще бъде отхвърлено. |  |  |  |
| 15. | Задължителните дейности предвиждат като минимум изискванията, посочени в Раздел 13 от условията за кандидатстване. | Източник на информация – ИСУН2020, т. 7 от Формуляра за кандидатстване.  Принципни действия:  Оценителната комисия проверява дали дейностите по организация и управление и информация и комуникация са съобразени с изискванията на Раздел 13.3 и 13.4 от условията за кандидатстване.  В случай, че в т. 7 от Формуляра за кандидатстване при описанието на дейностите не са предвидени минималните изисквания или съотв. не са спазени условията, посочени в Раздели 13.3, 13.4 и 13.5 от условията за кандидатстване, но кандидатът е включил разходи за тези дейности в т. 5 от ФК (съответно в Анализа на остойностяването – в случаите, в които тези дейности се изпълняват под формата по чл. 55, ал. 1, т. 1 от ЗУСЕСИФ), Оценителната комисия на основание чл. 19, ал. 7 от ПМС 162/ 05.07.2016 г. ще извърши корекция.  В случай че кандидатът не отстрани констатираната нередовност в определения за това срок, проектното предложение ще бъде отхвърлено. |  |  |  |
| 16. | За проектното предложение е определена от компетентния орган приложима процедура по Глава VI от ЗООС, и/или по чл. 31 от ЗБР. | Източник на информация: ИСУН 2020, т. 12 от Формуляра за кандидатстване – документ по т. 24.10 от Раздел 24 от условията за кандидатстване. Принципни действия:  В случай че кандидатът не е представил документа по т. 24.10 или съответно разяснения за неговата неприложимост на етап кандидатстване, Оценителната комисия на основание чл. 18, ал. 2 от ПМС № 162/05.07.2016 г. ще изиска документа или разяснения относно приложимостта му само един път.  В случай че кандидатът не представи документа или съответното разяснение, проектното предложение ще бъде отхвърлено.    Документът е приложим единствено в случаите, в които едновременно:  - кандидатът има права на възложител за имотите, в които се планират дейности по проекта – собственост върху имота или учредени права,  - в проекта не се предвиждат проучвания/ анализи, които ще идентифицират обхвата на дейностите\*.  \* *Когато не са дефинирани конкретните дейности – напр. има нужда от прединвестиционни проучвания или други експертни анализи, Компетентният орган е в невъзможност да определи приложимата процедура по Глава VI от ЗООС, и/или по чл. 31 от ЗБР*. |  |  |  |
| 17. | В проектното предложение са посочени хоризонталните принципи на ЕС, съгласно Раздел 17 от условията за кандидатстване. | Източник на информация – ИСУН 2020, т. 11 от Формуляра за кандидатстване.  Принципни действия:  Оценителната комисия проверява дали кандидата е посочил, че ще спазва следните принципи:  - законност,  - партньорство,  - равнопоставеност и недопускане на дискриминация,  - устойчиво развитие и ресурсна ефективност, както и  - принципите, посочени в ЗОП/ПМС 160/2016 г., при възлагане изпълнението на дейностите по проекта,  - възлагане на зелена/и обществена/и поръчка/и, например чрез използването на рециклирана хартия и електронни носители на информация (ако е приложимо),  - адаптация към изменението на климата . В случай, че кандидатът не е посочил в т. 11 от ФК един или няколко от горепосочените хоризонтални принципи, Оценителната комисия, на основание чл. 18, ал. 2 от ПМС № 162/05.07.2016 г. ще изиска от кандидата само един път да отстрани констатираната нередовност. В случай че същата не бъде отстранена в определения за това срок, проектното предложение ще бъде отхвърлено. |  |  |  |

**ЗАБЕЛЕЖКА**: На етап оценка на административно съответствие и допустимост, оценителната комисия има право да поиска пояснения или допълнителна обосновка, с което да се отстрани установена нередовност. Отстраняването на нередовностите не може да води до подобряване качеството на проектното предложение.

**ІІ. Критерии за техническа и финансова оценка**

Максимален брой точки – 100

|  |  |  |
| --- | --- | --- |
| **№ / Критерий** | **Източник на информация** | **Макс. брой точки/**  **По подкритерий** |
| **1. Описание и график на дейностите** | *Източник на информация – ИСУН 2020, Формуляр за кандидатстване, т. 7, т. 10 и ако е приложимо т. 12.*  В описанието на дейностите в т. 7 от ФКтрябва да е ясно посочено какви дейности в изпълнение на мерките от Приложение № 1/ Приложение № 2 и как ще се изпълняват, както и коя дейност към коя мярка се съотнася. | **15** |
| Описани са детайлно дейностите, начините и етапите за изпълнението им. Времевият обхват на всяка дейност е реалистичен, като са взети предвид периодите за провеждане на обществени поръчки/ процедури за избор на изпълнител, придобиване на разрешителни (ако е приложимо), има логическа последователност в изпълнението на дейностите.  Описани са дейностите, начините и етапите за изпълнението им, но има пропуски при определяне на реалистичен времеви обхват по отношение на отделна дейност, предвид периодите за провеждане на обществени поръчки/ процедури за избор на изпълнител, придобиване на разрешителни (ако е приложимо), но тези пропуски не водят до невъзможност за изпълнение на проекта в рамките на предвидения краен срок. Има логическа последователност на изпълнението на дейностите.  Описани са дейностите, посочени са начините и етапите за изпълнението им, има пропуски при определяне на реалистичен времеви обхват по отношение на повече от една дейност, предвид периодите за провеждане на обществени поръчки/ процедури за избор на изпълнител, придобиване на разрешителни (ако е приложимо), но тези пропуски не водят до невъзможност за изпълнение на проекта в рамките на предвидения краен срок, или има пропуски в логическата последователност на изпълнението на дейностите.  Описани са дейностите, но не са посочени начините или етапите за изпълнението им, има пропуски при определяне на реалистичен времеви обхват по отношение на една или повече от една дейност, предвид периодите за провеждане на обществени поръчки/ процедури за избор на изпълнител, придобиване на разрешителни (ако е приложимо), но тези пропуски не водят до невъзможност за изпълнение на проекта в рамките на предвидения краен срок, или има пропуски в логическата последователност на изпълнението на дейностите.  Описани са дейностите, но не са посочени начините и етапите за изпълнението им, не е определен реалистичен времеви обхват на всяка дейност, предвид периодите за провеждане на обществени поръчки/ процедури за избор на изпълнител, придобиване на разрешителни (ако е приложимо) или липсва логическа последователност на изпълнението на дейностите. | Извършва се преглед на информацията в поле „Описание“ на т. 7 от ФК по отношение на основните дейности, съгл. Приложение № 1/ Приложение № 2.  Под „Описани дейности“ се разбира рефериране/ изброяване на основните дейности в изпълнение на мерките по Приложение № 1 или Приложение № 2.  Под „Описани етапи“ се разбира разбивка на етапите през които преминават основните дейности, като напр. „подготовка“, „същинско изпълнение“, „заключителен етап“.  Под „Описани начини“ се разбира представяне на избраните методи за изпълнение на дейностите – описание как и какво точно се предвижда за изпълнението на дадената дейност в съответния етап. Следва да се разграничава от информацията в поле „Начин на изпълнение“ в т. 7 от ФК, където се посочва евентуалното външно възлагане или изпълнение от вътрешни експерти на кандидата.  „Реалистичен времеви обхват“ – реалистичност има, когато са взети предвид периодите за провеждане на обществени поръчки/ процедури за избор на изпълнител, придобиване на разрешителни (ако е приложимо) или съответни специфики по отношение времевото изпълнение на отделни дейности, ако е приложимо.  В случай че броят на допустимите символи ограничават описанието, кандидатът може да представи обосновката си в допълнителен/и доказателствен/и документ/и в т. 12 от ФК, за което Оценителната комисия извършва при необходимост преглед на съответния/те документ/и по т. 24.19 от условията за кандидатстване.  По отношение на спомагателните дейности и на дейностите по организация и управление и информация и комуникация следва времевият обхват да е реалистичен и с логическа последователност на изпълнението, вкл. спрямо основните дейности.  В случай че спецификата на проектното предложение предполага извършването на проучвания, анализи и/или наблюдения, същите са допустими и като основна дейност, когато са посочени в плана за действие за съответния вид или когато са изрично обосновани в описанието на дейностите по проекта. Описанието следва да доказва, че без този тип дейности не може да бъдат изпълнени консервационни мерки за дадения вид. В случай че от описанието това не става видно, Оценителната комисия ще коригира служебно бюджета на проектното предложение съгл. чл. 19, ал. 7 от ПМС № 162/05.07.2016 г., като общата стойност на исканата БФП ще бъде намалена със стойността на тази дейност. | 15 🞏  10 🞏  5 🞏  5  0 |
| **2. Методика на работа:** | *Източник на информация – ИСУН 2020, т. 7 и ако е приложимо т. 12 от Формуляра за кандидатстване.* | **25** |
| Представено е описание на методите на работа (какво, как, кога, къде, и от кого ще се изпълнява), като са посочени основанията за избора на тези методи. Представено е описание от което е видно, че избраните методи са съобразени с биологията на вида. Дейностите ще доведат до преодоляване на идентифицираните проблеми изцяло. Посочени са количествени измерители и източници на информация или ако липсват такива, са посочени причините за това.  Представено е описание на методите на работа, но не са посочени детайли (какво, как, кога, къде, и от кого ще се изпълнява), като са посочени основанията за избора на тези методи. Представено е описание от което е видно, че избраните методи са съобразени с биологията на вида. Дейностите ще доведат до преодоляване на идентифицираните проблеми. Посочени са количествени измерители или ако липсват такива, са посочени причините за това.  Представено е описание на методите на работа, но не са посочени детайли (какво, как, кога, къде, и от кого ще се изпълнява) и не са посочени основанията за избора на тези методи. Представено е описание от което е видно, че избраните методи са съобразени с биологията на вида. Дейностите ще доведат до преодоляване на идентифицираните проблеми. Посочени са количествени измерители или ако липсват такива, са посочени причините за това.  Представено е описание на методите на работа, но не са посочени детайли (какво, как, кога, къде, и от кого ще се изпълнява) и не са посочени основанията за избора на тези методи. Представено е описание от което е видно, че избраните методи са съобразени с биологията на вида. Дейностите ще доведат до преодоляване на идентифицираните проблеми частично. Не са посочени количествени измерители и не са посочени причините за това.  Представено е описание, от което не е видно, че избраните методи са съобразени с биологията на вида, не са посочени детайли от методите на работа - как, кога, къде, и от кого ще се изпълнява и не са посочени основанията за избора на тези методи. Дейностите няма да доведат до преодоляване на идентифицираните проблеми. Не са посочени количествени измерители и не са посочени причините за това. | Оценка по този критерий се извършва единствено по отношение на основните дейности съгл. Приложение № 1/ Приложение № 2. Извършва се преглед на информацията, попълнена в полета „Описание“ и ако е необходимо поради ограничението в броя символи – на информацията, посочена в друг/и доказателствени документ/и, прикачени в т. 12 от ФК.  Извършва се преглед дали са представени методите за изпълнение на отделните дейности и етапи, като описанието не се ограничава единствено до тяхното посочване само като вид, а включва подробно описание на тяхната същност и допълнителна аргументация защо са избрани за дадената дейност/ етап. Извършва се проверка дали от описанието е видно, че избраните методи са съобразени с биологията на вида; че дейностите ще доведат до преодоляване на идентифицираните проблеми изцяло; че са посочени количествени измерители и източници на информация или ако липсват такива, са посочени причините за това. | 25  15  10  5  0 |
| **3. Принос към целите на приоритетната ос** | *Източник на информация – ИСУН 2020, т. 1, т. 7 и т. 12 от ФК - документа по т. 24.11 от* *Раздел 24. от условията за кандидатстване – Приложение № 3.* | **25** |
| Дейностите са насочени към вида Червеногуша гъска (Branta ruficollis);  Дейностите са насочени към видовете Къдроглав пеликан (Pelecanus crispus), Голям воден бик (Botaurus stellaris), Малък корморан (Phalacrocorax pygmeus), Белоока потапница (Aythya nyroca);  Дейностите са насочени към някой от останалите видове птици, допустими по процедурата. | Тъй като за вида Голям воден бик (Botaurus stellaris) има сключен АДБФП по предходната процедура, същият е недопустим по настоящата. | 25  20  5 |
| **4. Капацитет на кандидата** | *Източник на информация – ИСУН 2020, т. 7, т. 9 и т. 12 от Формуляра за кандидатстване - документите по т. 24.12. и 24.13. от Раздел 24. от условията за кандидатстване.* | **15** |
| Предвидените в проекта дейности са обезпечени с необходимия експертен ресурс, като за всяка от дейностите са посочени брой експерти и са описани техните функции (кой какво ще прави). Експертите имат опит в управлението на поне 2 сходни предходни проекта в областта на опазване на биологичното разнообразие и са наети съгласно Кодекса на труда/Закона за държавния служител.  Предвидените в проекта дейности са обезпечени с необходимия експертен ресурс, като за всяка от дейностите са посочени брой експерти, но само са посочени техните функции (като наименование). Експертите имат опит в управлението на поне 1 сходен предходен проект в областта на опазване на биологичното разнообразие и са наети съгласно Кодекса на труда/Закона за държавния служител.  Предвидените в проекта дейности са обезпечени с необходимия експертен ресурс, като за всяка от дейностите са посочени брой експерти, но не са посочени техните функции. Експертите са наети съгласно Кодекса на труда/Закона за държавния служител, но нямат опит в управлението на сходен предходен проект в областта на опазване на биологичното разнообразие.  Предвидените в проекта дейности са обезпечени с необходимия експертен ресурс, като за всяка от дейностите са посочени брой експерти, но не са посочени техните функции. Експертите имат опит в управлението на сходен/и предходен/и проект/и в областта на опазване на биологичното разнообразие, но не са наети съгласно Кодекса на труда/Закона за държавния служител. | Опит на експертите в екипа за управление в сходни предходни проекти се доказва с представяне на извлечения от договори – граждански, трудови или за услуги, като при последните следва да бъде видно чрез допълнителни документи, че съответния експерт е участвал в изпълнението на услугата. Опит може да се доказва чрез референции, препоръки и др.  Доказателствени документи, че експертите са наети съгласно КТ/ЗДСл могат да бъдат копия/извлечения от трудови/служебни книжки, трудови договори/заповеди за назначаване и др. | 15  10  5  0 |
| **5. Устойчивост на очакваните резултати** | *Източник на информация – ИСУН 2020 т. 7, т. 11 и ако е приложимо, т. 12 от Формуляра за кандидатстване.* | **10** |
| Очакваните резултати може да се мултиплицират. Предвижда се след изпълнение на проекта, като минимум осигуряване на ангажираност и информираност на заинтересованите страни, най-малко чрез интернет страницата на бенефициентите. Описани са лицата, организациите и институциите, които имат отношение към изпълнението и резултатите от проекта.  Очакваните резултати може да се мултиплицират. Предвижда се след изпълнение на проекта, като минимум осигуряване на ангажираност и информираност на заинтересованите страни, най-малко чрез интернет страницата на бенефициентите. Не са описани лицата, организациите и институциите, които имат отношение към изпълнението и резултатите от проекта.  Очакваните резултати не могат да се мултиплицират. Предвижда се след изпълнение на проекта, като минимум осигуряване на ангажираност и информираност на заинтересованите страни, най-малко чрез интернет страницата на бенефициентите. Описани са лицата, организациите и институциите, които имат отношение към изпълнението и резултатите от проекта.  След изпълнение на проекта не се предвижда осигуряване на ангажираност и информираност на заинтересованите страни, най-малко чрез интернет страницата на бенефициентите. Не са описани лицата, организациите и институциите, които имат отношение към изпълнението и резултатите от проекта. Очакваните резултати не могат да се мултиплицират. | Извършва се преглед на информацията, посочена в поле „Резултати“ от т. 7 на ФК и в поле „Устойчивост“ от т. 11 на ФК, както и т. 12, ако е приложимо – от изискуем документ по т. 24.19 от раздел 24 от условията за кандидатстване. | 10  5  5  0 |
| **6. Финансова оценка - планиране и обосновка на бюджета на проектното предложение** | *Източник на информация – т. 5, т. 7 и т. 10 от Формуляра за кандидатстване.* | **10** |
| Налице е съответствие между дейности и разходи, и очаквани резултати по проекта. Спазени са заложените ограничения при формиране на бюджета. Исканата безвъзмездна финансова помощ не включва недопустими разходи и в бюджета не е на лице дублиране на разходи.  Налице е съответствие между дейности и разходи, и очаквани резултати по проекта. Не са спазени заложените ограничения при формиране на бюджета, исканата безвъзмездна финансова помощ включва недопустими разходи или е на лице дублиране на разходи.  Налице е несъответствие между дейности и разходи, и очаквани резултати по проекта. Не са спазени заложените ограничения при формиране на бюджета, исканата безвъзмездна финансова помощ включва недопустими разходи и е на лице дублиране на разходи.  Налице е несъответствие между дейности и разходи, и очаквани резултати по проекта, за преодоляването на което е необходимо увеличаване на размера на безвъзмездната финансова помощ за проектното предложение. | Извършва се проверка за съответствието между информацията за дадена дейност в т. 7 (полета „описание“, „стойност“ и „резултат“) и съответния разход, предвиден за нея в т. 5 (съотв. ако е приложимо стойността за дейността в т. 10 от ФК). Извършва се проверка в т. 5 на заложените процентни ограничения за съответните дейности, както и дали в т. 5 са предвидени разходи, попадащи в обхвата на раздел 14.5 от условията за кандидатстване, както и дали има дублиране на разходи.  Оценителната комисия извършва корекции в бюджета, в случай че:  1. не е налице съответствие между предвидените дейности и видовете заложени разходи, като тук влиза и хипотезата „Всички разходи са отнесени към съответстващия им раздел в бюджета“  2. не са спазени заложените правила или ограничения по отношение на заложени процентни съотношения/ прагове на разходите.  3. исканата безвъзмездна финансова помощ включва недопустими разходи.  4. в бюджета е налице дублиране на разходи. | 10  5  5  0 |

Проектните предложения, получили минимум 60 точки на етап „Техническа и финансова оценка”, се класират в низходящ ред съобразно получената оценка, като за финансиране се предлагат всички или част от проектите по реда на класирането до покриване на общия размер на предварително определените и обявени финансови средства по процедурата.

**ВАЖНО**:

В случай че две или повече проектни предложения са класирани с еднакъв брой точки, но при недостатъчен финансов ресурс, при класирането предимство се дава на това проектно предложение, получило по-висок брой точки на критерий 2 от ТФО. В случай че тези проектни предложения имат еднакъв брой точки по критерий 2, за финансиране се предлага проектното предложение, което е подадено първо в срока на кандидатстване в ИСУН 2020. Проектно предложение, което е оценено с по-малко от 10 точки по критерий 2 на ТФО или с 0 точки по някой от останалите критерии за техническа и финансова оценка, няма да бъде предложено за финансиране.

В случай че по време на етап „Техническа и финансовата оценка“ се установи наличие на недопустими разходи и/или има несъответствие между предвидените дейности и видовете заложени разходи и/или има дублиране на разходи и/или има неспазване на заложените правила или ограничения заложени в Насоките за кандидатстване и/или има несъответствие с правилата за държавните или минималните помощи, Оценителната комисия служебно коригира/премахва съответните разходи от бюджета на проекта.

Корекции в бюджета при несъответствие между предвидените дейности и видовете заложени разходи, както и при дублиране на разходи, ще се извършва след като се изиска допълнителна пояснителна информация на основание чл. 19, ал. 5 от ПМС № 162/05.07.2016 г. от кандидата, като срокът за представянето й не може да бъде по-кратък от една седмица. Извършените корекции на данни в бюджета не могат да водят до: увеличаване на размера или на интензитета на безвъзмездната финансова помощ, предвидени в подаденото проектно предложение, невъзможност за изпълнение на целите на проекта или на проектните дейности и подобряване на качеството на проектното предложение и нарушаване на принципите по чл. 29, ал. 1, т. 1 и 2 от ЗУСЕСИФ.